open-index/open-wikipedia-markdown huggingface dataset:
ณิชชา โชคประจักษ์ชัด

**ณิชชา โชคประจักษ์ชัด** (เกิด 19 กรกฎาคม พ.ศ. 2534) ชื่อเล่น **วาววา** เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานที่เป็นที่รู้จักจากละครเรื่อง *[[The Sixth Sense สื่อรักสัมผัสหัวใจ (ละครโทรทัศน์)|The Sixth Sense สื่อรักสัมผัสหัวใจ]]* และ *[[บางระจัน (ละครโทรทัศน์)|บางระจัน]]*

## ประวัติ
**ณิชารีย์ โชคประจักษ์ชัด** ชื่อเล่น **วาววา** เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตสัมพันธวงศ์ กรุงเทพมหานคร ชื่อ **วาววา** นั้นเป็นชื่อที่มาจากภาษาจีน ซึ่งภาษาจีน เรียกว่า **หว่าหวา** (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของ นายพินิจ โชคประจักษ์ชัด เป็นชาวไทย และ นางสุปรียา วงษ์เคน เป็นชาวไทย ณิชารีย์เป็นพี่สาวคนโต มีพี่น้องทั้งหมด 4 คน เป็นน้องชาย 3 คน และน้องสาว 1 คน

### การศึกษา
ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"

### วงการบันเทิง
เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง *[[แววมยุรา]]* จากนั้นเธอมีผลงานสร้างชื่อเสียงจากละครเรื่อง *[[The Sixth Sense สื่อรักสัมผัสหัวใจ]]* ในปี 2558 เธอรับบทเป็น แฟง ในละครเรื่อง *[[บางระจัน (ละครโทรทัศน์)|บางระจัน]]* คู่กับ พงศกร เมตตาริกานนท์ และปัจจุบันกลับมาพลิกบทบาทเป็นนางร้ายเต็มตัวในละครเรื่อง *[[ร้อยเล่ห์มารยา (ละครโทรทัศน์)|ร้อยเล่ห์มารยา]]* กับบท นิ่ม ตติยา

## ผลงาน
### ละครโทรทัศน์

### ภาพยนตร์

### เพลง
* เพลงประกอบละคร The Sixth Sense สื่อรักสัมผัสหัวใจ
** เพลง ฉันรู้ว่ายังมีเธอ
** เพลง ฝันนำทาง
** เพลง พลังที่ซ่อนอยู่
* เพลงประกอบละคร The Cupids บริษัทรักอุตลุด
** เพลง หัวใจครึ่งดวง ร้องร่วมกับ  จรินทร์พร จุนเกียรติ,คริส หอวัง,พิจักขณา วงศารัตนศิลป์,อารยา เอ ฮาร์เก็ต,ฑิฆัมพร ฤทธิ์ธาอภินันท์,ณัฏฐณิชา ดังวัธนาวณิชย์,กัญญ์ณรัณ วงศ์ขจรไกล

### มิวสิกวิดีโอ

### คอนเสิร์ต
* 2560 LOVE IS IN THE AIR : CHANNEL3 CHARITY CONCERT

## รางวัล

## อ้างอิง

## แหล่งข้อมูลอื่น
* เฟซบุ๊กแฟนเพจ วาววา
* อินสตาแกรม วาววา

หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายแคะ
หมวดหมู่:นักแสดงหญิงชาวไทยเชื้อสายจีน
หมวดหมู่:บุคคลจากเขตสัมพันธวงศ์​
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนสาธิตมหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงอิสระชาวไทย
ร้านกาแฟ

**ร้านกาแฟ** หรือ **คาเฟ่** () เป็นร้านประกอบกิจการเกี่ยวกับกาแฟ ลักษณะร้านแบบคาเฟ่นั้นเป็นการผสมรูปแบบระหว่าง "ภัตตาคาร" และ "บาร์" เข้าด้วยกัน โดยทั่วไปร้านกาแฟจะไม่จำหน่ายเครื่องดื่มแอลกอฮอล์ จะเน้นไปที่เครื่องดื่มประเภท กาแฟ ชา หรือ ช็อกโกแลต และอาจมีอาหารว่าง อย่างซุป แซนด์วิช ขนมอบและของหวานที่เสิร์ฟเคียงกับเครื่องดื่ม เช่น เค้กหรือคุกกี้ไว้บริการด้วย

## เกี่ยวกับชื่อ
ชื่อว่า **คาเฟ่** () มาจากภาษาฝรั่งเศส ภาษาโปรตุเกสและภาษาสเปน มีการออกเสียงว่า "kaff" () ในสหรัฐอเมริกาอาจหมายถึงภัตตาคารที่เสริฟเครื่องดื่มร้อน ๆ และแซนด์วิช ซึ่งอาจเรียกว่า "coffee shop" 

## ประวัติศาสตร์
[250px|thumbnail|คอฟฟี่เฮาส์ (Coffeehouse) ใน[ลอนดอนช่วงศตวรรษที่ 17]]
ร้านกาแฟเริ่มปรากฏในบันทึกของประวัติศาสตร์ตั้งแต่ศริสต์ศตวรรษที่ 16 ในแคว้นเปอร์เซีย ร้านกาแฟในสมัยนั้น คือสถานที่ซึ่งชาวบ้านมารวมตัวกันเพื่อดื่มกาแฟหรือชา ฟังเพลงและเล่นหมากรุก จากนั้นราวศริสต์ศตวรรษที่ 17 ร้านกาแฟจึงเริ่มเป็นที่นิยมในทวีปยุโรป หลังจากชาวยุโรปเริ่มรู้จักดื่มกาแฟ โดยร้านกาแฟแรกของลอนดอนเปิดขึ้นในปี ค.ศ. 1652 เป็นสถานที่แลกเปลี่ยนข่าวสารและเป็นที่พบปะของหมู่พ่อค้านักธุรกิจ อีกแปดสิบกว่าปีต่อมา คือปี ค.ศ. 1739 การสำรวจพบว่ามีร้านกาแฟในลอนดอนถึง 551 ร้านและกลายเป็นแหล่งนัดพบของคนในวงกว้างขึ้น ตั้งแต่พ่อค้า นักปราชญ์ ทนายความและนักประพันธ์ ซึ่งบันทึกของผู้มาเยือนชาวฝรั่งเศสอ้างถึงร้านกาแฟในลอนดอนว่า "เป็นสถานที่คุณมีสิทธิ์จะอ่านหนังสือพิมพ์ได้ทุกฉบับ และสามารถวิพากษวิจารณ์รัฐบาลได้" แต่สำหรับร้านกาแฟเก่าแก่ที่ยังคงเปิดมาถึงปัจจุบัน ร้าน Caffè Florian ที่เมืองเวนิส อิตาลี ถือเป็นร้านกาแฟที่เก่าที่สุดในโลก ซึ่งก็เปิดมาตั้งแต่ปี ค.ศ. 1720 หรือยุคที่กาแฟเฟื่องฟูในยุโรปนั่นเอง 

เนื่องด้วยร้านกาแฟเป็นสถานที่สาธารณะซึ่งไม่จำกัดประเภทของลูกค้า แตกต่างจากร้านเดิม ๆ ที่ลูกค้าส่วนมากจะเป็นผู้ชาย ความนิยมของร้านกาแฟจึงได้แพร่กระจายไปในทุก ๆ มุมของโลกและคาเฟ่ในแต่ละประเทศก็พัฒนาลักษณะและรูปแบบที่แตกต่างกันไป เช่น ในประเทศสหรัฐอเมริกา ร้านกาแฟคือภัตตาคารขนาดเล็ก จำหน่ายเครื่องดื่มหลายประเภท ทั้งกาแฟ ชา ช็อกโกแล็ต พร้อมทั้งจำหน่ายอาหารและขนมอบ ซึ่งต่างจากคาเฟ่ในประเทศฝรั่งเศสที่จำหน่ายเครื่องดื่มแอลกฮอล์ด้วย

ในประเทศไทย ร้านกาแฟแห่งแรกมีชื่อว่า "Red Cross Tea Room" ดำเนินกิจการโดย แหม่มโคล ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ ค.ศ. 1917 ที่สี่กั๊กพระยาศรี ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร ส่วนร้านของชาวไทยร้านแรก เจ้าพระยารามราฆพ ได้เปิดร้าน "กาแฟนรสิงห์" ขึ้นที่สนามเสือป่า เฉพาะในเวลา 15.00–18.00 น. เพื่อบริการผู้ที่มาฝึกซ้อมเสือป่า

## อ้างอิง

หมวดหมู่:ร้านค้า
หมวดหมู่:กาแฟ
ทะเลสาบกาตุน

**ทะเลสาบกาตุน** () เป็นทะเลสาบขุดขนาดใหญ่ ในประเทศปานามา บริเวณคอคอดปานามา เป็นส่วนหนึ่งของระบบคลองปานามา และเกิดจากการสร้างเขื่อนกาตุนกั้นแม่น้ำชาเกรส  เริ่มก่อสร้างระหว่างปี ค.ศ. 1907 ถึง 1913 ในเวลานั้นถือเป็นทะเลสาบขุดที่สร้างโดยมนุษย์ที่ใหญ่ที่สุดในโลก และเคยเป็นเขื่อนที่ใหญ่ที่สุดในโลก

## อ้างอิง

กาตุน
หมวดหมู่:คลองปานามา
เห็ดพอร์ชินี

thumb|right|เห็ดพอร์ชินีขนาดต่างๆกัน

**เห็ดพอร์ชินี** ();  จัดอยู่ในสกุล *[[Boletus]]* แพร่กระจายทางตอนเหนือของยุโรป เอเชีย และอเมริกาเหนือ  มีการนำไปเพาะเลี้ยงในแอฟริกาใต้ ออสเตรเลีย และนิวซีแลนด์ มีเห็ดหลายชนิดในยุโรปที่เป็นสปีชีส์ย่อยของ *B.&nbsp;edulis* เมื่อวิเคราะห์ข้อมูลทางพันธุกรรม  สปีชีส์ที่พบในทวีปอเมริกาเหนือทางตะวันตกเป็นที่รู้จักในชื่อ California king bolete (*Boletus edulis* var. *grandedulis*) เป็นเห็ดที่มีขนาดใหญ่ สีเข้ม ซึ่งมีการจำแนกอย่างเป็นทางการเมื่อปี 2007

ในอาหารอิตาลี นิยมนำเห็ดชนิดนี้ไปปรุงกับรีซอตโต พาสตา หรือนำไปยัดไส้สัตว์ต่างๆ มีขายในรูปเห็ดแห้งหรือแช่ในน้ำมันมะกอก 
## อ้างอิง

## แหล่งข้อมูลอื่น

* Mushroom-Collecting.com King bolete

หมวดหมู่:เห็ดที่รับประทานได้
ดาร์ดะเนลส์

thumb|250px|ช่องแคบดาร์ดะเนลส์
[thumb|right|250px|แผนที่แสดงสถานที่ตั้งของช่องแคบดาร์ดะเนลส์ (สีเหลือง) ส่วนสีแดงคือ[ช่องแคบบอสพอรัส]]

**ช่องแคบดาร์ดะเนลส์** (, ; ) เป็นช่องแคบ ตั้งอยู่ทางตะวันตกเฉียงเหนือของประเทศตุรกี กั้นระหว่างคาบสมุทรกัลลิโพลีของตุรกีส่วนที่อยู่ในทวีปยุโรปกับตุรกีส่วนที่อยู่ในทวีปเอเชีย เชื่อมทะเลมาร์มะรากับทะเลอีเจียน ที่จุดพิกัด  ช่องแคบมีความยาว 61 กิโลเมตร (38 ไมล์) แต่กว้างเพียง 1.2 ถึง 6 กิโลเมตร (0.75 ถึง 3.7 ไมล์) มีความลึก ลึกสุด 103 เมตร (338 ฟุต)  

## อ้างอิง

หมวดหมู่:ช่องแคบในทะเลเมดิเตอร์เรเนียน
หมวดหมู่:ช่องแคบตุรกี
กูจิง

**กูจิง** หรือ **กูชิง** () มีชื่อทางการว่า **นครกูจิง** () เป็นเมืองหลวงและเมืองที่มีประชากรมากที่สุดของรัฐซาราวัก ประเทศมาเลเซีย ตั้งอยู่ในส่วนที่เป็นมาเลเซียทางตะวันออกบนเกาะบอร์เนียว ริมฝั่งแม่น้ำซาราวัก ห่างจากปากแม่น้ำเข้าไปราว 16 กิโลเมตร เมืองมีพื้นที่ 719 ตร.ไมล์ (1,863 กม²) เมืองแบ่งเขตเป็นสองส่วน คือ กูจิงเหนือ และกูจิงใต้ โดยกูจิงเหนือมีประชากรทั้งหมด 165,642 คน กับกูจิงใต้ที่มีประชากร 159,490 คน รวมประชากรทั้งหมด 325,132 คน

## อ้างอิง

หมวดหมู่:เมืองหลวงของรัฐในประเทศมาเลเซีย
หมวดหมู่:สถานที่ที่มีประชากรในรัฐซาราวัก
หมวดหมู่:นครในประเทศมาเลเซีย
บูมเมอแรง

thumb|บูมเมอแรง
**บูมเมอแรง** () เป็นเครื่องมือไว้ร่อนกลางอากาศ รูปตัววี โดยมากใช้เป็นอาวุธสำหรับล่าของชาวพื้นเมืองอะบอริจิน นอกจากนั้นยังใช้งานเพื่อความบันเทิงด้านกีฬา

หมวดหมู่:อุปกรณ์กีฬา
หมวดหมู่:อาวุธขว้าง
หมวดหมู่:กีฬาที่มีต้นกำเนิดในประเทศออสเตรเลีย
เกาะอิซาเบลา (หมู่เกาะกาลาปาโกส)

**เกาะอิซาเบลา** ()  เป็นเกาะใหญ่สุดของหมู่เกาะกาลาปาโกส มีพื้นที่  และยาว  โดยมีพลเมืองอาศัยอยู่บนเกาะน้อยกว่า 2000 คน เกาะนี้ตั้งอยู่คร่อมเส้นศูนย์สูตร 

## ชื่อ
ชื่อต้นฉบับในภาษาสเปนของเกาะนี้คือ **เกาะซันตาอิซาเบลา** ( หรือ ) ซึ่งอุทิศแด่อีซาเบลแห่งโปรตุเกส ราชินีแห่งอารากอนที่ได้รับการประกาศเป็นนักบุญโดยสมเด็จพระสันตะปาปาเออร์บันที่ 8 ในวันที่ 24 มิถุนายน ค.ศ. 1626 ต่อมาทางเอกวาดอร์ได้เปลี่ยนชื่อเกาะเป็นเกาะอิซาเบลาอย่างเป็นทางการใน ค.ศ. 1892 เพื่อฉลองครบรอบ 400 ปีที่คริสโตเฟอร์ โคลัมบัสเดินทางครั้งแรก โดยเปลี่ยนชื่อนี้ไปเป็นพระนามสมเด็จพระราชินีนาถอิซาเบลที่ 1 แห่งกัสติยา ผู้สนับสนุนการเดินทาง อิซาเบลากับเกาะเฟร์นันดินาใกล้เคียงซึ่งอุทิศแด่พระเจ้าเฟร์นันโดที่ 2 แห่งอารากอน พระราชสวามีก็ยังคงรักษาชื่อที่มอบให้บนเกาะที่สามและสี่ที่โคลัมบัสค้นพบระหว่างการเดินทาง

ชื่อเกาะนี้ในภาษาอังกฤษในอดีตคือ **เกาะดยุคแห่งอัลเบมาร์ล** () หรือ **เกาะอัลเบมาร์ล** () ซึ่งมอบให้โดยแอมโบรส คาวลีย์ โจรสลัดชาวอังกฤษใน ค.ศ. 1684 เพื่ออุทิศแด่คริสโตเฟอร์ มองค์ ดยุคแห่งอัลเบมาร์ลที่ 2

## ภูมิศาสตร์
เกาะอิซาเบลาเป็นเกาะที่ใหญ่ที่สุดในหมู่เกาะกาลาปาโกส โดยมีพื้นที่  และยาว  เกาะอิซาเบลาใหญ่กว่าเกาะอื่น ๆ ในกาลาปาโกสทั้งหมด โดยใหญ่กว่าซันตากรุซ เกาะที่ใหญ่เป็นอันดับ 2 ในหมู่เกาะถึง 4 เท่า

## อ้างอิง

### บรรณานุกรม

* .
* .

## แหล่งข้อมูลอื่น

*
* Galapagos Conservancy

หมวดหมู่:ภูเขาไฟที่ยังไม่ดับ
หมวดหมู่:ภูเขาไฟในมหาสมุทรแปซิฟิก
หมวดหมู่:ภูเขาไฟในประเทศเอกวาดอร์
หมวดหมู่:หมู่เกาะกาลาปาโกส
มูลนิธิเด็กบลูดราก้อน

**มูลนิธิเด็กบลูดราก้อน** () เป็นองค์การพัฒนาเอกชน กองทุนการกุศลตั้งอยู่ในฮานอย ประเทศเวียดนาม ภารกิจขององค์กรนี้คือช่วยให้เด็กหลุดพ้นจากวัฏจักรของความยากจน โดยเสนอให้มีโอกาสทางการศึกษาและสภาพความเป็นอยู่ที่ดีขึ้น นอกจากนี้ยังช่วยให้เด็กรอดพ้นจากสถานะแรงงานทาส, ให้เข้าถึงโปรแกรมฟื้นฟูสมรรถภาพผู้ติดยาเสพติด และได้ระดมทุนสำหรับพื้นที่ที่ได้รับความเสียหายจากพายุ โดยขยายขอบเขตการทำงานให้กว้างขึ้นอย่างทั่วถึง

## ประวัติ
มูลนิธิแห่งนี้ได้ริเริ่มโดยครูชาวออสเตรเลียชื่อ ไมเคิล โบรโซสกี้ ซึ่งเขาได้เยี่ยมเยือนเวียดนามใน ค.ศ. 2002 เพื่อทำการสอนภาษาอังกฤษที่มหาวิทยาลัยฮานอย ในขณะเดียวกันเขาก็ได้พบกับเด็กเร่ร่อนเป็นจำนวนมาก

ในช่วงแรกไมเคิล พร้อมด้วยหนึ่งในนักเรียนภาษาของเขาชื่อ ฝั่ม สี จุง ได้นำเสนอการเรียนการสอนเด็กในวิชาคณิตศาสตร์, ภาษาอังกฤษ, โยคะและศิลปะ พวกเขายังได้ก่อตั้งทีมฟุตบอล "เรอัลเบติสเวียดนาม" ซึ่งต่อมาได้มีการสนับสนุนชื่อทีมในภาษาสเปนของพวกเขานี้ด้วย โดยมีแนวคิดในการส่งเสริมจิตสำนึกของน้ำใจนักกีฬาและการร่วมทีมในขณะทำการออกกำลังกาย ในเบื้องต้นมีเด็กชายสามคนที่หันมาให้ความสนใจต่อกีฬานี้

## การดำเนินงานของมูลนิธิ
จุดมุ่งหมายหลักของบลูดราก้อนคือการรับเด็กเข้าโรงเรียนและให้พวกเขาได้รับโอกาสในการปรับปรุงถึงการว่าจ้างงานรวมถึงเป้าหมายในระยะยาว เพื่อให้บรรลุถึงจุดมุ่งหมายเหล่านี้ งานอื่นๆเป็นจำนวนมากจึงต่างได้รับการดำเนินการ สิ่งอำนวยความสะดวกต่างได้รับการเตรียมการ หรือซ่อมแซมตกแต่งอาคารที่อยู่ของพวกเขาหากสภาพความเป็นอยู่ยังไม่มีความเหมาะสม ค่าเล่าเรียนนอกโรงเรียนมีไว้เพื่อช่วยเหลือด้านการศึกษาเด็ก มีหนังสือและเครื่องเขียนไว้สำหรับผู้ที่ไม่สามารถจ่ายได้ด้วยตนเอง

การดูแลด้านการแพทย์จะทำการจ่ายสำหรับกรณีที่รุนแรงบางประการที่สามารถช่วยชีวิตหรือด้านวิถีความเป็นอยู่ของเด็ก จวบจนถึงปัจจุบัน มีสองรายการที่ทำการศัลกรรมใบหน้า (เนื้องอกบนใบหน้าหนึ่งราย กับริมฝีปากแหว่งหนึ่งราย) ซึ่งได้รับทุนหรือเงินบางส่วนจากบลูดราก้อน โดยทั้งสองต่างได้รับอนุญาตดำเนินการสำหรับเด็กผู้ตกทุกข์ได้ยากให้กลับไปรับการศึกษาที่ได้รับการยกเว้นในช่วงก่อนหน้าเนื่องด้วยเงื่อนไขทางการแพทย์ของพวกเขา ส่วนเด็กรายอื่นๆ อย่างกรณีที่ได้รับบาดเจ็บสาหัสจากแก๊งถืออาวุธอย่างมีดและมีดพร้า ต่างได้รับการพยาบาลฟื้นฟูสุขภาพด้วยความช่วยเหลือจากบลูดราก้อนเช่นกัน รวมถึงสามารถกลับไปใช้ชีวิตได้เกือบปกติดังเดิม

## อ้างอิง

## แหล่งข้อมูลอื่น
* Project Dream - a backpacker writes about her experience of helping and meeting one of the street kids
* CAND article about Ngoc, the boy who was knifed  
* Street kids in Vietnam - BDCF blog
* Guardian Weekly article
* BDCF official page

หมวดหมู่:องค์การที่ก่อตั้งในปี พ.ศ. 2547
หมวดหมู่:มูลนิธิ
หมวดหมู่:การกุศลเด็ก
เคอร์เบอรอส (ดาวบริวาร)

**เคอร์เบอรอส** () เดิมชื่อ **เอส/2011 (134340) 1** หรือ **พี 4** เป็นดาวบริวารขนาดเล็กของดาวพลูโต มีการประกาศการค้นพบเมื่อวันที่ 20 กรกฎาคม พ.ศ. 2554 การค้นพบเคอร์เบอรอส หลังการค้นพบคารอนใน พ.ศ. 2521 และนิกซ์กับไฮดรา ใน พ.ศ. 2548 ทำให้มันเป็นดาวบริวารดวงที่สี่ของดาวพลูโต 

ชื่อของดวงจันทร์ *[[เคอร์เบอรอส]]* (Kerberos, Κέρβερος) ตามเทพปกรณัมกรีกมีอีกชื่อว่า *เซอร์เบอรัส* อันเป็นชื่อของสุนัขสามหัวที่มีหน้าที่เฝ้าประตูทางลงสู่ยมโลกของพลูโต (ฮาเดส) ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง สติกซ์ (Styx) ซึ่งเดิมชื่อ S/2012 (134340) 1 หรือ P5

## เชิงอรรถ

* **<small>ก</small>.**  134340 เป็นตัวเลขประจำดาวพลูโต ตั้งโดยศูนย์ดาวเคราะห์น้อย กำหนดหลังการลดชั้นดาวพลูโตจากสถานะดาวเคราะห์ใน พ.ศ. 2549 ส่วน เอส/2011 พี 1 เป็นรูปแบบที่ใช้กับดาวบริวารของวัตถุที่อยู่ในสถานะดาวเคราะห์ (ดาวพลูโตอยู่ในสถานะดาวเคราะห์แคระ)

## อ้างอิง

หมวดหมู่:ดาวบริวารของดาวพลูโต
หมวดหมู่:วัตถุทางดาราศาสตร์ที่ค้นพบในปี พ.ศ. 2554
วิสเซล โคเบะ

**วิสเซล โคเบะ** () เป็นสโมสรฟุตบอลอาชีพ จากเมืองโคเบะ จังหวัดเฮียวโงะ ประเทศญี่ปุ่น ปัจจุบันอยู่ในระดับเจ1 ลีก ใช้สนามฟุตบอลโคเบะวิงสเตเดียมเป็นสนามแข่งขันเหย้า 

โดยคำว่า "วิสเซล" มาจากการผสมคำ 2 คำเข้าด้วยกัน คือ "วิคตอรี่" เป็น ภาษาอังกฤษ หมายถึงชัยชนะ และ "เวสเซล" เป็น ภาษาอังกฤษ หมายถึงเรือเดินสมุทร เพื่อสื่อถึงเมืองโคเบะ เมืองท่าที่สำคัญของประเทศญี่ปุ่น

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีราทร บุญมาทัน

## ผู้เล่นปัจจุบัน

## เกียรติยศ
***[[เจ1 ลีก]]
** **ชนะเลิศ (2):** 2023, 2024
***ถ้วยพระจักรพรรดิ**
** **ชนะเลิศ (1):** [[ฟุตบอลชิงถ้วยพระราชทานสมเด็จพระจักรพรรดิ 2019|2019]]
***เจแปนนิส ซูเปอร์คัพ
** **ชนะเลิศ (1):** 2020

## สโมสรพันธมิตร
*  ชลบุรี เอฟซี

## อ้างอิง

## แหล่งข้อมูลอื่น
* 
*  
* 
* 
* 
* 


หมวดหมู่:สโมสรฟุตบอลในประเทศญี่ปุ่น
หมวดหมู่:กีฬาในโคเบะ
หมวดหมู่:สโมสรกีฬาที่ก่อตั้งในปี พ.ศ. 2509
วีรยุทธ จันทร์สุข

**วีรยุทธ จันทร์สุข** เป็นนักร้อง นักแสดง และพิธีกรชาวไทย เขาเป็นที่รู้จักจากบท ป๊อป บทรับเชิญใน *[[Friend Zone 2: Dangerous Area]]* (2563) ของจีเอ็มเอ็มทีวี และบท ฮิม บทสมทบใน *[[ยู-พรินซ์ซีรีส์]]* (2559) และ พุธ ใน *[[วอเตอร์บอยเดอะซีรีส์]]* (2560) เขายังเป็นพิธีกรรายการต่างๆ มากมาย เช่น *[[รถโรงเรียน (รายการโทรทัศน์)|รถโรงเรียน]]*, *[[อาร์มแชร์]]* และ *[[เฟรนด์ขับ]]*

## ประวัติ
วีรยุทธ เกิดที่จังหวัดนครปฐม เป็นบุตรคนที่ 3ของครอบครัว วีรยุทธสำเร็จการศึกษาระดับมัธยมศึกษาตอนปลายจากโรงเรียนพระปฐมวิทยาลัย ในปี พ.ศ. 2558 เขาสำเร็จการศึกษาปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ

## อาชีพ
ในปี พ.ศ. 2550 เขาได้เข้าร่วมการประกวดร้องเพลงลูกทุ่งในรายการ ลูกทุ่งสตาร์คอนเทสต์ เขาคว้ารางวัลรองชนะเลิศอันดับหนึ่งจากการแข่งขันดังกล่าวและต่อมาได้เข้าเรียนที่โรงเรียนสอนร้องเพลง เขาเริ่มต้นเข้าสู่วงการบันเทิงเมื่อปี พ.ศ. 2553 ในฐานะศิลปินภายใต้สังกัดอาร์เอส ด้วยความสามารถในการร้องและเต้น เขาถูกเลือกให้เป็นสมาชิกวงรูกกีบีบี บอยแบนด์จากค่ายอาร์เอสมิวสิค ร่วมกับสิทธา สภานุชาติ (เอี๊ยง) และศุภสิทธิ์ ชินวินิจกุล (ป็อป) นอกจากการร้องเพลงแล้ว วีรยุทธยังมีความหลงใหลในการเป็นพิธีกรและนายแบบอีกด้วย

วีรยุทธเซ็นสัญญากับจีเอ็มเอ็มทีวีในปี พ.ศ. 2559 หลังจากที่รูกกีบีบียุบวงในปี พ.ศ. 2556 ซึ่งเขาได้เปิดตัวในฐานะนักแสดงในเรื่อง รุ่นพี่ ตอน Bake Me Love (2559) รับบทเป็น สรร

## ผลงานเพลง
### ผลงานเพลงเดี่ยว
* รักเถอะ (Ost. แผนร้ายนายเจ้าเล่ห์)
* รอเธอเปิด (Ost.สงครามไฮสคูล War Of High School) ร่วมกับ ณัฐจารี หรเวชกุล
* กำลังรออยู่พอดี (ยู-พรินซ์ซีรีส์ ตอน เซอร์เวย์)
* เธอแพ้ (เกมรัก นักล่า บาร์ลับ)

## ผลงานการแสดง
### ละครโทรทัศน์/ซีรีส์

### พิธีกร

## อ้างอิง

## แหล่งข้อมูลอื่น
* 
* 

หมวดหมู่:นักแสดงสังกัดจีเอ็มเอ็มทีวี
หมวดหมู่:นักแสดงชายชาวไทย
หมวดหมู่:นักร้องจากจังหวัดนครปฐม
หมวดหมู่:นักแสดงจากจังหวัดนครปฐม
หมวดหมู่:บุคคลจากโรงเรียนพระปฐมวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลที่ยังมีชีวิตอยู่
สิทธา สภานุชาติ

**สิทธา สภานุชาติ** ชื่อเล่น **เอี๊ยง** (เกิด 12 กันยายน พ.ศ. 2533) เป็นนักร้อง นักแสดง พิธีกรชาวไทย อดีตศิลปินบอยแบนด์วง รูกกีบีบี (Rookie BB)

## ประวัติ
**สิทธา สภานุชาติ** มีชื่อเล่นว่า เอี๊ยง หรือ เล่งเอี๊ยง ซึ่งแปลเป็นภาษาไทยว่าพระอาทิตย์ จบการศึกษาชั้นประถมศึกษาจาก โรงเรียนราชวินิต ชั้นมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เป็นนักเรียนแลกเปลี่ยนโครงการวายเอฟยู รุ่นที่ 13 แต่เดิมเป็นคนจังหวัดราชบุรีโดยกำเนิด ด้านครอบครัวมีน้องสาว 1 คนอายุห่างกัน 5 ปี

สิทธาเข้าสู่วงการบันเทิงโดยแสดงโฆษณา จากนั้นเข้ามาเป็นนักร้องที่บริษัทอาร์เอส ตั้งแต่อายุ 17 ปี โดยเข้าไปเป็นศิลปินฝึกหัดก่อน จนได้เป็นหนึ่งในศิลปินบอยแบนด์วง "รูกกีบีบี (Rookie BB)" สังกัดอาร์เอส มีผลงานตั้งแต่ พ.ศ. 2553–พ.ศ. 2556 ทำเพลงได้ 6 ซิงเกิล 

พอวงยุบไปเป็นจังหวะที่อาร์เอสเปิดช่อง 8 ทีวีดาวเทียมขึ้น จึงมีโอกาสได้ชิมลางลองเล่นละครโดยรับบทเป็นตัวประกอบก่อน เช่นเรื่อง *[[กากับหงส์]]* กับบทน้องชายนางเอก จนได้รับบทพระเอกเรื่องแรกคือ *[[ชิงรักหักสวาท]]* แสดงคู่กับกุลมาศ ลิมปวุฒิวรานนท์ ปี 2558 แสดงละครเรื่อง *[[ลิเกหมัดสั่ง]]* รับบทเป็นพระเอกลิเกตกอับที่ต้องมาต่อยมวยเพื่อหาเลี้ยงครอบครัว ผลงานต่อมาคือ ละครเรื่อง *ดอกซ่อนชู้* มีฉากหลังที่เกิดขึ้นในสมัยรัชกาลที่ 6 และรัชกาลที่ 7 เป็นละครที่เรตติ้งดีที่สุดของช่อง 8 ในขณะนั้น และต่อมาแสดงเรื่อง *[[สุดแต่ใจจะไขว่คว้า]]* ซึ่งเป็นบทประพันธ์ของโบตั๋น ปี 2559 แสดงละครเรื่อง *[[บ่วงรักสลักแค้น]]* เป็นละครรักแนวชีวิต ในปี 2559 สมัครเข้ารับราชการทหาร ในสังกัดมณฑลทหารบก ที่ 11 ผลัด 2 และปลดประจำการปี 2561 ในปีเดียวกันนี้แสดงละครเรื่อง *พยัคฆา* เป็นละครแนวบู๊จินตนิมิตรเรื่องแรก ของช่อง 8  โดยรับบทเป็นภาคิน

## ผลงาน
### ผลงานเพลง

### การแสดง
#### ละครโทรทัศน์/ซีรีส์/ซิตคอม

### มิวสิควีดีโอ

## อ้างอิง

หมวดหมู่:นักแสดงชายชาวไทย
หมวดหมู่:นักร้องจากจังหวัดราชบุรี
หมวดหมู่:นักแสดงจากจังหวัดราชบุรี
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ศิลปินสังกัดอาร์เอส
หมวดหมู่:นักแสดงอิสระชาวไทย
ทาคาชิมาย่า

thumb|200px|right|ห้างทาคาชิมาย่าสาขาโอซากะ
thumb|200px|ทาคาชิมาย่าสาขาเกียวโต
thumb|200px|right|ทาคาชิมาย่าสาขาโตเกียวที่ชินจูกุ
[thumb|200px|right|[สมเด็จพระเจ้าเอ็ดเวิร์ดที่ 8 แห่งสหราชอาณาจักร, เอิร์ลเมานต์แบ็ตเทนแห่งพม่า และคณะผู้ทำงาน สวมเสื้อคลุมญี่ปุ่น (ฮัปปิ) จาก Takashimaya เพื่อไปเยี่ยมที่เกียวโต, ปี 1922]]
[thumb|200px|right|สยามทาคาชิมาย่าในประเทศไทยที่[ไอคอนสยาม]]
thumb|200px|right|สาขาไทเป ประเทศไต้หวัน

**ทาคาชิมาย่า** () () เป็นกลุ่มธุรกิจห้างสรรพสินค้าขนาดใหญ่สัญชาติญี่ปุ่น ก่อตั้งในปี ค.ศ. 1829 ที่เมืองเกียวโต โดยอีดะ ชินกิชิ 

ในระยะแรกจำหน่ายสินค้าปลีกประเภท เสื้อผ้า ผ้าฝ้าย จนขยายสาขาทั่วประเทศญี่ปุ่น และมีสาขาในต่างประเทศที่สิงคโปร์ ไทเป ปารีส และในประเทศไทย

## สาขาในประเทศญี่ปุ่น
# สาขาโอซากะ
# สาขาเซ็มโบกุ, ซาไก
# สาขาซาไก
# สาขาทามางาวะ
# สาขาวากายามะ
# สาขาทาชิกาวะ
# สาขาเกียวโต
# สาขาโอมิยะ
# สาขารากุไซ
# สาขาคาชิวะ
# สาขาโอกายามะ
# สาขานิฮมบาชิ
# สาขากิฟุ
# สาขาโยโกฮามะ
# สาขาโยนาโกะ
# สาขาโคนันได
# สาขาทากาซากิ
# สาขาเจอาร์นาโงยะ ทากาชิมายะ
# สาขาชินจูกุ
# สาขาอิโยเท็ตซึ ทากาชิมายะ

## สาขาในต่างประเทศ
# สาขาเซี่ยงไฮ้ ประเทศจีน
#สาขาไทเป ประเทศไต้หวัน
# สาขาสิงคโปร์ ประเทศสิงคโปร์
# สาขาโฮจิมินห์ ประเทศเวียดนาม
# สาขาไอคอนสยาม ประเทศไทย
# สาขาสุวรรณภูมิ (สยาม พรีเมียม เอาท์เล็ต แบงค็อก ป๊อบอัพ สโตร์) ประเทศไทย
# สาขากูร์เมต์ มาร์เก็ต สยามพารากอน (ทากะ มาร์เช่) ประเทศไทย

## อ้างอิง

## แหล่งข้อมูลอื่น

*เว็บไซต์ทางการ 
*สยาม ทาคาชิมายะ 

หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2372
หมวดหมู่:ห้างสรรพสินค้าในประเทศญี่ปุ่น
หมวดหมู่:ห้างสรรพสินค้าในประเทศไทย
หมวดหมู่:ห้างสรรพสินค้าในประเทศสิงคโปร์
หมวดหมู่:ห้างสรรพสินค้าในประเทศไต้หวัน
หมวดหมู่:บริษัทจดทะเบียนในตลาดหลักทรัพย์โตเกียว
แขวงแสมดำ

**แสมดำ** เป็นท้องที่การปกครองในเขตบางขุนเทียน กรุงเทพมหานคร สภาพทั่วไปเป็นแหล่งที่อยู่อาศัย เป็นแขวงที่มีจำนวนประชากรมากที่สุด และเป็นที่ตั้งสำนักงานเขตบางขุนเทียน

## ที่ตั้งและอาณาเขต
แขวงแสมดำมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับแขวงบางบอนใต้ แขวงคลองบางบอน (เขตบางบอน) แขวงบางขุนเทียน แขวงจอมทอง (เขตจอมทอง) และแขวงท่าข้าม (เขตบางขุนเทียน) มีทางรถไฟสายวงเวียนใหญ่-มหาชัย คลองวัดสิงห์ และคลองสนามชัยเป็นเส้นแบ่งเขต
* **ทิศตะวันออก** ติดต่อกับแขวงท่าข้าม (เขตบางขุนเทียน) มีคลองสนามชัยเป็นเส้นแบ่งเขต
* **ทิศใต้** ติดต่อกับแขวงท่าข้าม (เขตบางขุนเทียน) มีคลองสนามชัย คลองพระยาไชยยศสมบัติ และลำรางตาเณรเป็นเส้นแบ่งเขต
* **ทิศตะวันตก** ติดต่อกับตำบลพันท้ายนรสิงห์และตำบลบางน้ำจืด (อำเภอเมืองสมุทรสาคร จังหวัดสมุทรสาคร) มีคลองแสมดำใต้ คลองแสมดำเหนือ และแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

## การคมนาคม
ถนนสายหลักในพื้นที่แขวงแสมดำ ได้แก่
* ถนนกาญจนาภิเษก
* ถนนพระรามที่ 2
* ถนนบางขุนเทียน
* ถนนบางขุนเทียนชายทะเล
ส่วนถนนสายรองและทางลัด ได้แก่

* ถนนสะแกงาม
* ถนนบางกระดี่
* ถนนแสมดำ
* ถนนท่าข้ามและซอยท่าข้าม 23
* ซอยพระรามที่ 2 ซอย 50 (ซอยวัดกำแพง)
* ซอยพระรามที่ 2 ซอย 54
* ซอยพระรามที่ 2 ซอย 69, ซอยเทียนทะเล 16 (ร่วมใจ) และซอยสะแกงาม 21
* ซอยพระรามที่ 2 ซอย 82 (รางโพธิ์)
* ซอยพระรามที่ 2 ซอย 100 (พรมแดน)
* ซอยเทียนทะเล 7 (ถนนส่วย)
* ซอยท่าข้าม 7 (วัดท่าข้าม)

## อ้างอิง

สแสมดำ
นูรูล ศรียานเก็ม

**นูรูล ศรียานเก็ม** (8 กุมภาพันธ์ พ.ศ. 2535 - ) นักฟุตบอลชาวไทย จากจังหวัดพัทลุง ปัจจุบันเล่นให้กับราชนาวี ในไทยลีก 3 ในตำแหน่งปีกขวา นูรูลมีชื่อติดทีมเยาวชนทีมชาติไทยชุด U19 , U20 U22 และ U 23

## ประวัติ
นูรูลเกิดที่จังหวัดพัทลุง โดยมีพี่ชายของเขาเล่นฟุตบอลของจังหวัด เขาจึงได้แรงบันดาลใจในการเล่นฟุตบอลครั้งแรกเมื่ออายุ 7 ปี จนสามารถเข้าติดทีม พัทลุง เอฟซี จนศึกษาจบชั้นมัธยมศึกษาตอนต้น เขาได้ย้ายมาศึกษาต่อที่โรงเรียนอัสสัมชัญศรีราชา ก่อนโชว์ฝีเท้าพาสถาบันของเขาคว้าแชมป์ ACS คัพ สองสมัยซ้อนในปี พ.ศ. 2552 และ 2553 แชมป์ฟุตบอล 7 คน 7 สี จากนั้นโชว์ฝีเท้าได้ดีเรื่อยมาจนได้รับการเซ็นสัญญาเป็นนักเตะเยาวชนกับสโมสรฟุตบอลชลบุรี เอฟซี ในปี พ.ศ. 2550

ในช่วงปี พ.ศ. 2554 นูรูลถูกยืมตัว 6 เดือน ไปเล่นกับสโมสรรัตนบัณฑิตในระดับดิวิชั่น 1 และสโมสรฟุตบอลหาดใหญ่เอฟซี ในดิวิชั่น 2 ก่อนจะกลับมาอยู่ชลบุรีอีกครั้ง นูรูลได้ลงสนามอย่างเป็นทางการกับสโมสรชลบุรี เอฟซี ชุดใหญ่ ครั้งแรกในครึ่งฤดูกาลหลังของฟุตบอลไทยพรีเมียร์ลีก ฤดูกาล 2554 ในนัดออกไปเยือนสโมสรฟุตบอลสมุทรสงคราม เมื่อวันที่ 20 พฤศจิกายน พ.ศ. 2554 และทำประตูแรกได้ในนัดดังกล่าว จากนั้นได้ลงสนามเป็นตัวสำรองเรื่อยมาและสามารถทำประตูสำคัญของทีมได้เสมอ 

ในช่วงปลายฤดูกาลหลังของปี พ.ศ. 2556 นูรูลย้ายไปเล่นให้กับสโมสรฟุตบอลเชียงรายยูไนเต็ดในสัญญายืมตัว และกลับมาเล่นให้กับชลบุรี จนกระทั่งย้ายสู่การท่าเรือ ในปี 2560 และปล่อยยืมตัวสู่ราชบุรี ในปี 2563

วันที่ 27 ตุลาคม พ.ศ. 2564 การแข่งขันช้าง เอฟเอคัพ 2564–65 รอบ 64 ทีมสุดท้าย นูรูลทำ 5 ประตูช่วยให้ต้นสังกัดอย่างการท่าเรือบุกไปเอาชนะเอ็มบีเอฟ อัมพวา 1–22 นับเป็นสถิติชนะขาดลอยที่สุดของสโมสรและรายการ

## เกียรติประวัติ
;การท่าเรือ
* ไทยเอฟเอคัพ: 2562

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดพัทลุง
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:มุสลิมชาวไทย
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากโรงเรียนอัสสัมชัญศรีราชา
หมวดหมู่:ชาวไทยเชื้อสายมลายู
หมวดหมู่:ปีกฟุตบอล
พระมหากษัตริย์สเปน

**พระมหากษัตริย์แห่งสเปน** หรือ **พระมหากษัตริย์สเปน**  () ตามรัฐธรรมนูญอาจกล่าวเรียกถึงเป็น "เดอะ คราวน์" () เป็นสถาบันกษัตริย์ตามรัฐธรรมนูญแห่งราชอาณาจักรสเปน ประกอบด้วยพระมหากษัตริย์พระองค์ปัจจุบัน พระบรมวงศานุวงศ์ และสำนักพระราชวัง (Royal Household Organization) ซึ่งมีหน้าที่สนับสนุนและอำนวยการพระราชกรณียกิจส่วนพระองค์ทั้งหมด สถาบันพระมหากษัตริย์สเปนในปัจจุบัน ประกอบด้วย สมเด็จพระราชาธิบดีเฟลิเปที่ 6 สมเด็จพระราชินีเลติเซีย เลโอนอร์ เจ้าหญิงแห่งอัสตูเรียส และอินฟันตาโซฟิอา 

## อ้างอิง

หมวดหมู่:ราชาธิปไตยของสเปน
หมวดหมู่:รัฐบาลสเปน
หมวดหมู่:การเมืองสเปน
หยีน้ำ

**หยีน้ำ** () เป็นไม้ยืนต้นขนาดกลางถึงใหญ่ สูง 15-25 เมตร ดอกสีม่วงอมชมพู รูปร่างของดอกคล้ายดอกแคแต่เล็กกว่า ผลเป็นฝักสั้นและแบน เป็นพืชตระกูลถั่ว จึงมีไรโซเบียมอยู่ในปมราก ช่วยในการตรึงไนโตรเจน เป็นพืชพื้นเมืองในอินเดีย จีน ญี่ปุ่น มาเลเซีย ออสเตรเลีย และหมู่เกาะในมหาสมุทรแปซิฟิก ชื่ออื่น ๆ ได้แก่ Indian Beech, Pongam Oiltree, Karanj (ภาษาฮินดี), ಹೊಂಗೆ *Honge* (ภาษากันนาดา), புங்கை *Pungai* (ภาษาทมิฬ), కానుగ *Kānuga* (ภาษาเตลูกู), नक्तमाल *Naktamāla* (ภาษาสันสกฤต) พืชชนิดนี้ใช้ทำไบโอดีเซลในอินเดีย

## การใช้ประโยชน์
หยีน้ำเป็นพืชที่เจริญได้ดีในพื้นที่แห้งแล้ง ใช้ปลูกเพื่อป้องกันการพังทลายของดิน หรือปลูกเป็นไม้ประดับเนื่องจากมีดอกสวยงาม เปลือกไม้มีกัมสีดำ ใช้แก้พิษปลา น้ำมันจากพืชนี้มีพิษ ในเมล็ดมีน้ำมัน 25–40% ส่วนใหญ่เป็นกรดโอเลอิก  ใช้เป็นน้ำมันตะเกียงและน้ำมันหล่อลื่น  ใช้ผลิตไบโอดีเซลได้เช่นเดียวกับสบู่ดำ

## อ้างอิง

## แหล่งข้อมูลอื่น

* Pongamia Pinnata: The Prospects For Profitable Sustainability 
* The Rural Oil Well 
* '''Seeds of Hope''' 
* 
* First commercial research program for Pongamia in Australia 
* Information on Millettia pinnata (pongamia) as a biofuel crop 

หมวดหมู่:สกุลจั่น
หมวดหมู่:พืชน้ำมัน
หมวดหมู่:พืชมีพิษ
บูมเมอแรง (อัลบั้มแฮนสัน)

***บูมเมอแรง*** () เป็นอัลบั้มเพลงชุดแรกของศิลปินแนวป็อปร็อกอเมริกัน วงแฮนสัน ออกจำหน่ายปี ค.ศ. 1995 ออกโดยไม่มีสังกัด โดยเงินทุนของบิดาของศิลปินกลุ่มนี้ อัลบั้มชุดนี้มีเพลง "More Than Anything" ที่ต่อมาบรรจุไว้ในอัลบั้มแสดงสดชุด *[[Live from Albertane]]* ส่วนเพลง "Lonely Boy" มีการใช้แซมเพิลเพลง "I'll Be There" ของวงเดอะแจ็กสันไฟฟ์

## รายชื่อเพลง
เพลงทั้งหมดแต่งโดยไอแซก แฮนสัน, เทย์เลอร์ แฮนสัน และแซกคารี แฮนสัน (ยกเว้นเพลงคัฟเวอร์ในวงเล็บ) b
# "Boomerang" – 3:06
# "Poison Ivy" (คัฟเวอร์เพลงของเดอะโคสเตอส์ ) – 3:00
# "Lonely Boy" – 4:02
# "Don't Accuse" – 2:48
# "Rain (Falling Down)" – 2:40
# "More Than Anything" – 6:07
# "The Love You Save" (คัฟเวอร์เพลงของเดอะแจ็กสันไฟฟฺ์ ) – 2:32
# "Back to the Island" (คัฟเวอร์เพลงของบาฮาเมน ) – 4:07
# "More Than Anything (Reprise)" – 4:38

หมวดหมู่:อัลบั้มเพลงในปี พ.ศ. 2538
รายพระนามพระมหากษัตริย์สหราชอาณาจักร

[thumb|400px|[ตราแผ่นดินของสหราชอาณาจักร]]
สหราชอาณาจักรมีประมุขมาแล้ว 13 พระองค์ สหราชอาณาจักรบริเตนใหญ่ก่อตั้งขึ้นครั้งแรกเมื่อวันที่ 1 พฤษภาคม ค.ศ. 1707 (พ.ศ. 2250) โดยการรวมตัวกันของราชอาณาจักรอังกฤษและราชอาณาจักรสกอตแลนด์ซึ่งเป็นรัฐร่วมประมุขกันมาก่อนแล้วตั้งแต่วันที่ 31 มีนาคม ค.ศ. 1603 (พ.ศ. 2146) จนวันที่ 1 มกราคม ค.ศ. 1801 (พ.ศ. 2344) ได้ผนวกราชอาณาจักรไอร์แลนด์เข้ามาอีกจึงเป็นสหราชอาณาจักรบริเตนใหญ่และไอร์แลนด์ แต่พอวันที่ 6 ธันวาคม ค.ศ. 1922 (พ.ศ. 2465) พื้นที่ทางใต้ของไอร์แลนด์ได้แยกตัวไปเป็นอิสระ อาณาจักรนี้จึงใช้นามใหม่ว่าสหราชอาณาจักรบริเตนใหญ่และไอร์แลนด์เหนือตั้งแต่วันที่ 12 เมษายน ค.ศ. 1927 (พ.ศ. 2470)

### ราชวงศ์สจวต

### [[ราชวงศ์ฮันโนเฟอร์]]

*[[ราชอาณาจักรอังกฤษ]]กับ[[ราชอาณาจักรสกอตแลนด์]]รวมเข้าด้วยกันเป็น *ราชอาณาจักรเกรตบริเตน* หลังจากมีการประกาศใช้ *พระราชบัญญัติสหภาพ ค.ศ. 1707* แต่ทั้งสองราชอาณาจักรยังคงมีระบบกฎหมายแยกจากกัน จากเวลานี้พระอิสสริยยศ *กษัตริย์แห่งอังกฤษ* หรือ *ราชินีแห่งอังกฤษ* นั้นจึงไม่ค่อยถูกต้องนัก แม้ว่าจะใช้กันโดยทั่วไปก็ตาม*

### [[ราชวงศ์ซัคเซิน-โคบวร์คและโกทา]]

*แม้ว่าพระเจ้าเอ็ดเวิร์ดที่ 7 จะเป็นพระราชโอรสและองค์รัชทายาทในสมเด็จพระราชินีนาถวิกตอเรีย แต่พระองค์ทรงสืบเชื้อสายมาจากพระราชบิดา จึงนับว่าพระองค์ได้ก่อตั้งราชวงศ์ใหม่*

### [[ราชวงศ์วินด์เซอร์]]

*ชื่อพระราชวงศ์ถูกเปลี่ยนเป็นวินด์เซอร์ในปี พ.ศ. 2460 ระหว่าง[[สงครามโลกครั้งที่หนึ่ง]] ชื่อพระราชวงศ์ถูกเปลี่ยนจากซัคเซิน-โคบวร์คและโกทาเป็นวินด์เซอร์เนื่องจากการต่อต้านเยอรมนีในระหว่างสงครามโลกครั้งที่ 1 องค์รัชทายาทในสมเด็จพระราชินีนาถเอลิซาเบธที่ 2 ยังคงเป็นส่วนหนึ่งของราชวงศ์วินด์เซอร์ แม้ว่านามสกุลตามกฎหมายขององค์รัชทายาทจะเป็น *เมาธ์แบทเทน-วินด์เซอร์

## อ้างอิง

สหราชอาณาจักร

หมวดหมู่:พระมหากษัตริย์สหราชอาณาจักร
หมวดหมู่:ประวัติศาสตร์สหราชอาณาจักร
แขวงท่าข้าม

**ท่าข้าม** เป็นแขวงในเขตบางขุนเทียน กรุงเทพมหานคร เป็นแขวงที่มีขนาดพื้นที่ใหญ่ที่สุด สภาพพื้นที่โดยทั่วไปเป็นแหล่งเกษตรกรรม ป่าชายเลน และที่อยู่อาศัย

## ที่มาของชื่อและประวัติศาสตร์
ชื่อ "ท่าข้าม" มาจากการที่อยู่ติดกับริมคลองสนามชัย ใช้เป็นท่าเรือที่ข้ามฟากไปมา ในอดีตเป็นชุมชนอาศัยของชาวมอญที่อพยพย้ายมาจากจังหวัดสมุทรสงคราม ในช่วงปลายรัชสมัยรัชกาลที่ 4

## ที่ตั้งและอาณาเขต
แขวงท่าข้ามมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับแขวงแสมดำ (เขตบางขุนเทียน) แขวงจอมทอง และแขวงบางมด (เขตจอมทอง) มีคลองสนามชัย คลองวัดกก คลองบัว (คลองตาเปล่ง) และคลองตาสุกเป็นเส้นแบ่งเขต
* **ทิศตะวันออก** ติดต่อกับแขวงบางมด แขวงทุ่งครุ (เขตทุ่งครุ) ตำบลบ้านคลองสวน ตำบลนาเกลือ และตำบลแหลมฟ้าผ่า (อำเภอพระสมุทรเจดีย์ จังหวัดสมุทรปราการ) มีคลองบางมด คลองรางแม่น้ำ คลองรางด้วน (คลองสวน) คลองรางกะนก คลองนา และคลองขุนราชพินิจใจ (คลองกง) เป็นเส้นแบ่งเขต
* **ทิศใต้** ติดต่อกับอ่าวไทย
* **ทิศตะวันตก** ติดต่อกับตำบลพันท้ายนรสิงห์ (อำเภอเมืองสมุทรสาคร จังหวัดสมุทรสาคร) และแขวงแสมดำ (เขตบางขุนเทียน) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาคร คลองเสาธง แนวแบ่งเขตการปกครองระหว่างกรุงเทพมหานครกับจังหวัดสมุทรสาคร คลองสอง คลองแยกพะเนียง คลองตาแม้น คลองแสมดำใต้ ลำรางตาเณร คลองพระยาไชยยศสมบัติ และคลองสนามชัยเป็นเส้นแบ่งเขต

## การคมนาคม
ถนนสายหลักในพื้นที่แขวงท่าข้าม ได้แก่
* ถนนกาญจนาภิเษก
* ถนนพระรามที่ 2
* ถนนบางขุนเทียนชายทะเล
ส่วนถนนสายรองและทางลัด ได้แก่
* ถนนเลียบคลองพิทยาลงกรณ์
* ถนนอนามัยงามเจริญ (ซอยพระรามที่ 2 ซอย 47)

## อ้างอิง

ท่าข้าม
สายนิกโก

**สายนิกโก** () เป็นเส้นทางรถไฟของบริษัทรถไฟญี่ปุ่นตะวันออก จากสถานีรถไฟอุตสึโนมิยะ ถึงสถานีรถไฟนิกโก ในจังหวัดโทจิงิ

## สถานี

## แหล่งข้อมูลอื่น

* สถานีรถไฟสายนิกโก (JR ตะวันออก) 

หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในจังหวัดโทจิงิ
ดิอีเทอร์นัลไอดอล

**ดิอีเทอร์นัลไอดอล** () เป็นสตูดิโออัลบั้มที่13ของวงเฮฟวีเมทัล แบล็ค ซับบาธ ออกวางขายในเดือน ธันวาคม 1987 นี่เป็นอัลบั้มแรกที่ได้ Tony Martin มาร้องให้กับวง อัลบั้มให้เวลาสองสัปดาห์ในการอยู่อันดับที่ 168 ของ Billboard 200และเป็นอัลบั้มสุดท้ายที่ *แบล็ค ซับบาธ*ทำงานให้กับค่าย Warner Bros. Records
## รายชื่อเพลง
### แผ่นหนึ่ง
#"The Shining" – 6:00
#"Ancient Warrior" – 5:28
#"Hard Life to Love" – 5:00
#"Glory Ride" – 4:49

### แผ่นสอง
#"Born to Lose" – 3:43
#"Nightmare" – 5:19
#"Scarlet Pimpernel" (instrumental)– 2:05
#"Lost Forever" – 4:03
#"Eternal Idol" – 6:33

### 2010(แก้ไข)แผ่นหนึ่ง
#"Black Moon" (Single B-side)
#"Some Kind of Woman" (Single B-side)

### 2010(แก้ไข)แผ่นสอง
# "Glory Ride"
# "Born to Lose"
# "Lost Forever"
# "Eternal Idol"
# "The Shining"
# "Hard Life to Love"
# "Nightmare"
# "Ancient Warrior"

## สมาชิก
*Tony Martin – ร้อง (เฉพาะแผ่นหนึ่งรุ่นแรก)
*Tony Iommi – กีตาร์
*Bob Daisley – เบส
*Eric Singer – กลอง
*Geoff Nicholls – คีย์บอร์ด
*Bev Bevan – เพอร์คัชชั่น 
*Ray Gillen – ร้อง (เฉพาะในรุ่นแก้ไขแผ่นแรก) 
## อ้างอิง

หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2530
สายหลักมูโรรัง

รถไฟฮกไกโด**สายหลักมูโรรัง** () เป็นเส้นทางรถไฟสายระหว่างเมืองในฮกไกโด ระหว่างสถานีโอซามัมเบะในเมืองโอซามัมเบะ กิ่งจังหวัดโอชิมะ ถึงสถานีอิวามิซาวะในนครอิวามิซาวะ กิ่งจังหวัดโซราจิ ดำเนินการโดย JR ฮกไกโด

## สถานี

## ข้อมูลเพิ่มเติม

*  เว็บไซต์อย่างเป็นทางการของ JR ฮกไกโด
*  เว็บไซต์อย่างเป็นทางการของ JR ฮกไกโด 

หมวดหมู่:การขนส่งระบบรางในประเทศญี่ปุ่น
มูโรรัง
มาลินี อินฉัตร

**มาลินี อินฉัตร** (เกิด 19 เมษายน พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรจังหวัดศรีสะเกษ สังกัดพรรคไทยรักไทย

## ประวัติ
มาลินี เกิดเมื่อวันที่ 19 เมษายน พ.ศ. 2502 ที่อำเภอปรางค์กู่ จังหวัดศรีสะเกษ เป็นบุตรนายจำลอง กับนางสุนีย์ อินฉัตร อดีตสมาชิกวุฒิสภาจังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ และปริญญาโท สาขาศิลปศาสตร์ จากมหาวิทยาลัยรามคำแหง

## การทำงาน
มาลินี เป็นนักการเมืองท้องถิ่น เคยได้รับแต่งตั้งรองนายกองค์การบริหารส่วนจังหวัดศรีสะเกษ เข้าสู่สนามเลือกตั้งระดับชาติในการเลือกตั้ง พ.ศ. 2544 สังกัดพรรคชาติพัฒนา แต่แพ้ให้กับร้อยโท กุเทพ ใสกระจ่าง ก่อนจะได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ ในการเลือกตั้ง พ.ศ. 2548 ในสังกัดพรรคไทยรักไทย ต่อมาในการเลือกตั้ง พ.ศ. 2550 ได้ย้ายมาลงสมัครรับเลือกตั้งในสังกัดพรรครวมใจไทยชาติพัฒนา แต่ไม่ได้รับเลือกตั้ง โดยแพ้ให้กับร้อยโทกุเทพ ใสกระจ่าง อีกครั้ง ต่อมาได้มีการเลือกตั้งซ่อมแทน กุเทพ ในเดือนมกราคม พ.ศ. 2552 แต่นางสาวมาลินีก็ไม่ได้รับเลือกตั้ง โดยแพ้ให้กับจิรวดี จึงวรานนท์ จากพรรคประชาราช จากนั้นในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 71 สังกัดพรรคเพื่อไทย แต่ก็ไม่ได้รับเลือกตั้ง

ในปี พ.ศ. 2554 ได้รับแต่งตั้งเป็นผู้ช่วยรัฐมนตรี กระทรวงการพัฒนาสังคมและความมั่นคงของมนุษย์ และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนยงยุทธ วิชัยดิษฐ) ในเดือนตุลาคม พ.ศ. 2555

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 102

ในปี 2562 เธอลงสมัครรับเลือกตั้ง สส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง และกลับมาสังกัดพรรคเพื่อไทยอีกครั้งในปี 2564 และวางตัววิลดา อินฉัตร ลงสมัครสมาชิกสภาผู้แทนราษฎรแทน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอปรางค์กู่
หมวดหมู่:นักการเมืองจากจังหวัดศรีสะเกษ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:พรรคเพื่อชาติ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
กีฬาเทควันโดในโอลิมปิกฤดูร้อน 2012 – ชาย ไม่เกิน 58 กิโลกรัม

thumb|right|200p|ExCel Exhibition Centre
**กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 58 กิโลกรัมชาย**
* แข่งขัน วันที่ 8 สิงหาคม 2555
* สนามการแข่งขัน : ExCel Exhibition Center
* นักกีฬาเข้าร่วมการแข่งขัน 16 คน จาก 16 ประเทศ

## โปรแกรมการแข่งขัน
* แข่งขันวันที่ 8 สิงหาคม 2555 (ตามเวลาของประเทศสหราชอาณาจักร)

## ประเทศที่เข้าร่วมการแข่งขัน
มีนักกีฬาเข้าร่วมแข่งขัน 16 คน จาก 16 ประเทศ

## อ้างอิง
* London Olympics game 2012 
* World Taekwondo Federation (WTF)

ชาย ไม่เกิน 58 กิโลกรัม
เจทีจี

**เจย์สัน แอนโทนี พอล** (Jayson Anthony Paul; 10 ธันวาคม ค.ศ. 1984) เป็นนักมวยปล้ำอาชีพชาวอเมริกันในชื่อ **เจทีจี** (JTG) อดีตคู่แท็กทีมร่วมกับแชด แกสปาร์ดในนามไครม์ไทม์

## ผลงานแชมป์รางวัล
***[[NWA Wildside]]**
:*NWA Wildside Tag Team Championship (1 time) – with Shad Gaspard
***Fighting Evolution Wrestling**
**FEW Tag Team Championship (1 time) – with Shad Gaspard
* **[[Ohio Valley Wrestling]]**
** OVW Southern Tag Team Championship (2 times) – with Shad Gaspard
* ***[[Pro Wrestling Illustrated]]***
** Ranked No. 84 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2010
***Superstars of Wrestling Federation**
** SWF Tag Team Championship (1 time) - with Shad Gaspard
***VIP Wrestling**
**VIP Tag Team Championship (1 time) – with Shad Gaspard
**VIP Heavyweight Championship (1 time)
***Waco Association of Wrestling**
** WAW Lonestar Championship (1 time)
***World Wrestling Alliance**
** WWA Tag Team Championship (1 time) - with Shad Gaspard

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
ศาลาว่าการกรุงโตเกียว

**ศาลาว่าการกรุงโตเกียว** () เป็นศูนย์ราชการส่วนท้องถิ่นในโตเกียว ซึ่งเป็นที่ทำการขององค์การปกครองกรุงโตเกียว ทำหน้าที่ปกครอง 23 เขตพิเศษในโตเกียวตะวันออก และ 26 เมืองนครในโตเกียวตะวันตก และยังมีพิพิธภัณฑ์ตลอดจนศูนย์การเรียนรู้อยู่ภายในอีกด้วย อาคารแฝดหลังนี้ก่อสร้างแล้วเสร็จในปีพ.ศ. 2533 ด้วยงบประมาณ 1.53 แสนล้านเยน ด้วยความสูง 242.9 เมตร ทำให้เมื่อสร้างเสร็จก็ครองตำแหน่งอาคารสูงที่สุดในโตเกียวจนถึงปี พ.ศ. 2549 ก่อนที่จะถูกอาคารมิดทาวน์ทาวเวอร์ ชิงตำแหน่งไป

## ระเบียงภาพ

ไฟล์:TokyoMetropolitanGovernmentOffice.jpg|
ไฟล์:Building_of_Tokyo_Metropolitan_Assembly_2_7_Desember_2003.jpg|
ไฟล์:Tokyo Metropolitan Government Building1.jpg|
ไฟล์:Tokyo Metropolitan Government Building2.jpg|
ไฟล์:Tokyo Metropolitan Government Building3.jpg|
ไฟล์:Tokyo Metropolitan Government Building4.jpg|
ไฟล์:Government Building Sunset Tokyo Japan Travel Photography (241911499).jpeg
ไฟล์:Tokyo Metropolitan Government Building No.1 - Pink ribbon 3.JPG|


## อ้างอิง

## แหล่งข้อมูลอื่น

*แผนที่แสดงที่ตั้งและสถานที่ใกล้เคียง 
*ศาลาว่าการกรุงโตเกียว 

หมวดหมู่:ตึกระฟ้าในโตเกียว
หมวดหมู่:สถาปัตยกรรมหลังสมัยใหม่ในประเทศญี่ปุ่น
หมวดหมู่:สิ่งก่อสร้างในเขตชินจูกุ
หมวดหมู่:สิ่งก่อสร้างตั้งแต่ พ.ศ. 2534
ซิมพ์ทัมออฟเดอะยูนิเวิร์ส (เพลง)

"**ซิมพ์ทัมออฟเดอะยูนิเวิร์ส**"() เป็นซิงเกิลของวงเฮฟวีเมทัล แบล็ค ซับบาธ จากอัลบั้ม Sabotage เพลงนี้ถูกเขียนขึ้นมาจากความคิดของ กีเซอร์  บัทเลอร์ เนื้อหาเกี่ยวกับการเกิดของจักรวาลและผู้สร้างจักรวาลบางส่วนจะอ้างอิงถึงตำนานเทพเจ้า เพลงนี้ยังถูกบันทึกลงอัลบั้มบันทึกการแสดงสด *[[Past Lives (album)|Past Lives]]* และอัลบั้มของ Ozzy Osbourneอัลบั้ม*[[Speak of the Devil (Ozzy Osbourne album)|Speak of the Devil]]*
## สมาชิก
*Ozzy Osbourne - ร้อง
*Tony Iommi - กีตาร์
*Geezer Butler - เบส
*Bill Ward - กลอง

หมวดหมู่:ซิงเกิลในปี พ.ศ. 2518
หมวดหมู่:เพลงของแบล็กแซ็บบาธ
ฟุตบอลชิงแชมป์แห่งชาติยุโรป 2004

**ฟุตบอลชิงแชมป์แห่งชาติยุโรป 2004** () หรือ **ยูโร 2004** () เป็นการแข่งขันฟุตบอลยูโร ครั้งที่ 12 จัดขึ้นโดยยูฟ่า โดยจัดขึ้นระหว่างวันที่ 12 มิถุนายน ถึง 4 กรกฎาคม ค.ศ. 2004 ประเทศเจ้าภาพคือโปรตุเกส โดยยูฟ่าเป็นผู้เลือกประเทศเจ้าภาพนี้ในปี ค.ศ. 1999 มีสเปนและออสเตรีย-ฮังการี ร่วมเข้าประมูลการเป็นเจ้าภาพครั้งนี้ การแข่งขันครั้งนี้แข่งขันใน 8 เมืองได้แก่ อาไวรู, บรากา, กูอิงบรา, กีมาไรช์, ฟารู/โลเล, ไลรีอา, โปร์ตู และลิสบอน

การแข่งขันสร้างความประหลาดใจด้วยการที่ เยอรมนี สเปน และอิตาลี ตกรอบในรอบแบ่งกลุ่ม ขณะที่อดีตผู้ชนะเลิศ ฝรั่งเศส ตกรอบในรอบก่อนชิงชนะเลิศ ส่วนผู้ชนะเลิศได้แก่  กรีซ

## สนามแข่งขัน

## ทีมแข่งขัน
มี 16 ทีมที่ร่วมเข้าแข่งขันรอบสุดท้าย ได้แก่ 

*
*
*
*
*
*
*
*

*
* (แข่งขันครั้งแรก)
*
* (เจ้าภาพ)
*
*
*
*

thumb|right|UEFA Euro 2004 finalists.

## อ้างอิง


หมวดหมู่:การแข่งขันฟุตบอลนานาชาติที่ประเทศโปรตุเกสเป็นเจ้าภาพ
สกาย นิวส์ อาระเบีย

**สกาย นิวส์ อาระเบีย** (อาหรับ: ) เป็นสถานีโทรทัศน์ข่าวภาคภาษาอาหรับที่ออกอากาศในภูมิภาคตะวันออกกลางและแอฟริกาเหนือ สถานีนี้เป็นการร่วมทุนระหว่าง บริติช สกาย บรอดคาสติ้ง กับ  Abu Dhabi Media Investment Corporation (ADMIC) ซึ่งมี มานซูร์ บิน ซาเยด อัล นาห์ยาน เป็นเจ้าของ เริ่มออกอากาศครั้งแรกเมื่อวันที่ 6 พฤษภาคม พ.ศ. 2555 สถานีมีสำนักงานอยู่ที่ twofour54 กรุงอาบูดาบี ประเทศสหรัฐอาหรับเอมิเรตส์

## จุดเด่น

* แถบตัวอักษรข่าววิ่งจะคล้าย สกาย นิวส์ คือ เป็นแถบขนาดเล็กสีดำ ตัวอักษรสีขาว และมีแท่งสีแดงคั่นระหว่างข่าว และจะมีการแสดงเวลาที่บริเวณทางด้านซ้ายของตัววิ่ง โดยให้ตัวอักษรวิ่งหายเข้าไปเมื่อวิ่งสู่แถบนี้ (กรณีของ สกาย นิวส์ อาระเบีย นาฬิกาจะอยู่ทางด้านขวา และจะมีตัวอักษรบอกโซนเวลาอยู่ด้านขวา แต่มีขนาดเล็กกว่า เนื่องจากภาษาอาหรับ ใช้วิธีอ่านจากขวาไปซ้าย ดังนั้น ตัวอักษรวิ่งจึงวิ่งจากด้านซ้ายไปยังด้านขวา) ในกรณีที่มีข่าวด่วน แถบตัวอักษรวิ่งจะเปลี่ยนเป็นสีเหลือง ตัวอักษรเปลี่ยนเป็นสีดำ และใช้สี่เหลี่ยมสีดำมีคำว่า ข่าวด่วน คั่นระหว่างข่าว
* เพลงประกอบข่าว ใช้เพลงหนักแน่นผสมวัฒนธรรมอาหรับ ต่างจาก สกาย นิวส์ ที่ใช้เพลงประกอบเป็นเพลงออเคสตรัล
* ฉากเปิดรายการข่าว ใช้ภาพข่าวประจำวันนั้นๆ ปรากฏในลักษณะของ หน้าเว็บไซต์,บนแท็บเล็ตคอมพิวเตอร์ และบนโทรศัพท์มือถือ โดยต้องการสื่อถึงความสะดวกในการเข้าถึงข่าวสารของสถานี โดยต่างจาก สกาย นิวส์  ที่เป็นภาพข่าวประจำวันนั้นๆ และภาพจากหน้าเว็บไซต์

## ผู้ประกาศข่าว

## แหล่งข้อมูลอื่น

*  เว็บไซต์ของสถานี 

หมวดหมู่:สถานีโทรทัศน์ในประเทศสหรัฐอาหรับเอมิเรตส์
หมวดหมู่:สกาย นิวส์
หมวดหมู่:บริษัทที่ก่อตั้งในปี พ.ศ. 2555
หมวดหมู่:ผู้ผลิตรายการข่าว
พันธกิจ

**พันธกิจ** (บ้างก็ใช้ว่า **ภารกิจ**) หมายถึงคำแถลงความมุ่งประสงค์ของบริษัทหรือองค์การ พันธกิจควรชี้นำการกระทำขององค์การ ขยายความเป้าหมายโดยรวมทั้งหมด จัดเตรียมหนทางและชี้นำการตัดสินใจ พันธกิจเป็นการจัดเตรียม "ข่ายงานหรือบริบทภายในแผนกลยุทธ์ของบริษัทที่ได้กำหนดไว้"  พันธกิจมักเป็นประโยคสั้น ๆ ประมาณหนึ่งถึงสองบรรทัด ถ้ามีพันธกิจหลายอย่างก็อาจแบ่งเป็นหลายข้อได้

## เนื้อหา
ตามปกติคำแถลงพันธกิจที่มีประสิทธิผล ทำให้ความมุ่งประสงค์ขององค์การกระจ่างชัดขึ้น และแสดงให้เห็นถึงเหตุผลของการมีอยู่ขององค์การ

พันธกิจขององค์การพาณิชย์มักจะมีสารสนเทศต่อไปนี้อยู่ด้วย
* ความมุ่งประสงค์และเป้าหมายขององค์การ
* ผู้ถือผลประโยชน์หลักขององค์การ อาทิ ลูกข่าย/ลูกค้า ผู้ถือหุ้น กลุ่มคน/สมาคม เป็นต้น
* วิธีการที่องค์การจัดสรรคุณค่าให้แก่ผู้ถือผลประโยชน์เหล่านี้ ตัวอย่างเช่น โดยการเสนอสินค้าและ/หรือบริการชนิดพิเศษ

บาร์ต กล่าวว่า พันธกิจขององค์การพาณิชย์มีองค์ประกอบที่สำคัญสามอย่าง ได้แก่ 
# ตลาดหลัก - ใครคือลูกข่าย/ลูกค้าเป้าหมายของคุณ
# การสนับสนุน - สินค้าหรือบริการอะไรที่คุณจะจัดหาให้กับลูกข่าย/ลูกค้า
# ความแตกต่าง - อะไรที่ทำให้สินค้าหรือบริการของคุณเป็นหนึ่ง ซึ่งจะทำให้ลูกข่าย/ลูกค้าเลือกคุณ

## อ้างอิง

* 
* Hughes K. et al. (2005). *IT Fundamentals*. Tertiary Press. Croydon, Victoria. ISBN 0-86458-488-1.
* Patricia Jones & Larry Kahaner (1995) *Say It and Live It: The 50 corporate mission statements that hit the mark*, Currency Doubleday: New York. ISBN 978-0-385-47630-0.

## แหล่งข้อมูลอื่น
* NORC Blueprint: A Guide to Community Action's Developing a Mission Statement Guide 
* Christopher K. Bart (1997) Sex, Lies and Mission Statements Business Horizons, pp.&nbsp;9–18, November–December 1997.

หมวดหมู่:ธุรกิจ
หม่อมราชวงศ์ดำรงดิศ ดิศกุล

**หม่อมราชวงศ์ดำรงดิศ ดิศกุล** (เกิด 10 มกราคม พ.ศ. 2496) อดีตสมาชิกสภาผู้แทนราษฎรกรุงเทพมหานคร สังกัดพรรคไทยรักไทย อดีตหัวหน้าพรรคภราดรภาพ ปัจจุบันเป็นประธานที่ปรึกษาพรรคภราดรภาพ

## ประวัติ
หม่อมราชวงศ์ดำรงดิศ เกิดเมื่อวันที่ 10 มกราคม พ.ศ. 2496 เป็นโอรสใน พลเรือเอก หม่อมเจ้ากาฬวรรณดิศ ดิศกุล กับหม่อมฉวีทิพย์ ดิศกุล ณ อยุธยา 

สำเร็จการศึกษาระดับปริญญาตรี สาขาคณิตศาสตร์ จากวิทยาลัยเซนต์วินเซ็น และปริญญาโท สาขาบริหารธุรกิจ จากมหาวิทยาลัยมาแชล

## การทำงาน
หม่อมราชวงศ์ดำรงดิศ ประกอบอาชีพเป็นนักธุรกิจ ต่อมาได้หันเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร กรุงเทพมหานคร (เขตดอนเมือง) สังกัดพรรคไทยรักไทย ในการเลือกตั้ง พ.ศ. 2544 ต่อมาในการเลือกตั้ง พ.ศ. 2548 ได้รับเลือกตั้งเป็นสมาชิกในระบบบัญชีรายชื่อ ลำดับที่ 26 สังกัดพรรคไทยรักไทย และมีตำแหน่งเป็นกรรมการบริหารพรรค รวมทั้งเป็นหนึ่งในกรรมการบริหารพรรคทึ่ถูกตัดสิทธิ์ในคดียุบพรรคการเมือง พ.ศ. 2549 อีกด้วย

ในการเลือกตั้ง 2 กุมภาพันธ์ 2557 ได้ลงสมัครแบบแบ่งเขต ในนามพรรคชาติพัฒนา

หลังจากนั้น ในปี 2561 เขาได้เข้าร่วมงานกับพรรคภราดรภาพ  และรับตำแหน่งหัวหน้าพรรค ในระหว่างปี 2561 - 2562 ต่อมาจึงไปรับตำแหน่งที่ปรึกษาพรรคแทน

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:บุคคลจากกรุงเทพมหานคร
หมวดหมู่:หม่อมราชวงศ์
หมวดหมู่:ราชสกุลดิศกุล
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนา (พ.ศ. 2550)
หมวดหมู่:พรรคภราดรภาพ
หมวดหมู่:บุคคลจากโรงเรียนจิตรลดา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
สรรพภัญญู ศิริไปล์

**สรรพภัญญู ศิริไปล์**  (เกิด 28 สิงหาคม พ.ศ. 2498) เป็นนักการเมืองชาวไทย อดีตสมาชิกสภาผู้แทนราษฎรจังหวัดมหาสารคาม สังกัดพรรคเพื่อไทย

## ประวัติ
สรรพภัญญู เกิดเมื่อวันที่ 28 สิงหาคม พ.ศ. 2498 ที่จังหวัดมหาสารคาม สำเร็จการศึกษาระดับปริญญาตรี สาขาการพัฒนาชุมชน และปริญญาโท สาขาไทยคดี จากมหาวิทยาลัยราชภัฏมหาสารคาม

## การทำงาน
สรรพภัญญูประกอบอาชีพค้าขาย และเป็นนักการเมืองท้องถิ่น เคยได้รับเลือกตั้งเป็นสมาชิกสภาจังหวัดมหาสารคาม และเป็นรองนายกองค์การบริหารส่วนจังหวัดมหาสารคาม ต่อมาได้รับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2550 ได้รับเลือกตั้งครั้งแรกในสังกัดพรรคพลังประชาชน และในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย แต่ไม่ได้รับเลือกตั้ง

ใน พ.ศ. 2554 ได้รับแต่งตั้งเป็นรองเลขาธิการนายกรัฐมนตรี และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายจตุพร พรหมพันธ์)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 103 ในปี พ.ศ. 2562 สังกัดพรรคไทยรักษาชาติ 

ปัจจุบันได้เข้าสังกัดพรรคเพื่อไทย และลงรับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งปีพ.ศ. 2566

### สมาชิกสภาผู้แทนราษฎร
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมหาสารคาม สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย (เลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดมหาสารคาม สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูล
* http://mp.parliament.go.th/map2550/person_detail.aspx?id=umu6lAgNoQDuHPQLoAgbxg==

หมวดหมู่:บุคคลจากจังหวัดมหาสารคาม
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคความหวังใหม่
หมวดหมู่:พรรคชาติไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ตำบลนาไร่หลวง

**นาไร่หลวง** เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศใต้สุดของตัวอำเภอ เป็นที่ตั้งของศูนย์ราชการต่างๆ ของอำเภอสองแคว

## ที่ตั้ง
* **ทิศเหนือ** ติดต่อตำบลชนแดน อำเภอสองแคว
* **ทิศตะวันออก** ติดต่อตำบลพระพุทธบาท อำเภอเชียงกลาง 
* **ทิศใต้** ติดต่อตำบลผาตอ อำเภอท่าวังผา
* **ทิศตะวันตก** ติดต่อตำบลยอด อำเภอสองแคว 

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 10 หมู่บ้าน ได้แก่
*หมู่ 1 บ้านถ้ำเวียงแก
*หมู่ 2 บ้านปางปุก
*หมู่ 3 บ้านหางทุ่ง
*หมู่ 4 บ้านใหม่
*หมู่ 5 บ้านสองแคว
*หมู่ 6 บ้านขุนน้ำพริก
*หมู่ 7 บ้านปางไฮ
*หมู่ 8 บ้านวังไผ่
*หมู่ 9 บ้านน้ำพัน
*หมู่ 10 บ้านผาหมี

### การปกครองส่วนท้องถิ่น
องค์การบริหารส่วนตำบลนาไร่หลวงมีพื้นที่ครอบคลุมตำบลนาไร่หลวงทั้งหมด

## สถานที่สำคัญ
* ที่ว่าการอำเภอสองแคว
* โรงพยาบาลสองแคว
* โรงเรียนไตรเขตประชาสามัคคี รัชมังคลาภิเษก
* สำนักงานองค์การบริหารส่วนตำบลนาไร่หลวง

## อ้างอิง

นาไร่หลวง
นาไร่หลวง
หมวดหมู่:อำเภอสองแคว
แผ่นดินไหวในแคว้นเอมีเลีย-โรมัญญา พ.ศ. 2555

ในเดือนพฤษภาคม พ.ศ. 2555 เกิดแผ่นดินไหวครั้งใหญ่สองครั้งในอิตาลีตอนเหนือ ทำให้มีผู้เสียชีวิต 27 คนและความเสียหายเป็นวงกว้าง ในประเทศอิตาลีรู้จักกันในชื่อ **แผ่นดินไหวในแคว้นเอมีเลีย ค.ศ. 2012** เนื่องจากพื้นที่ที่ได้รับผลกระทบอยู่ในแคว้นเอมีเลีย

แผนดินไหวครั้งแรกในแคว้นเอมีเลีย-โรมัญญามีขนาด 6.1 เกิดขึ้นทางเหนือของเมืองโบโลญญาประมาณ  ในวันที่  เวลา 04:03 นาฬิกาตามเวลาท้องถิ่น (02:03 UTC) โดยจุดเหนือศูนย์เกิดแผ่นดินไหวอยู่ระหว่างฟีนาเลเอมีเลีย, บนเดโน และเซร์มีเด ภายหลังเกิดแผ่นดินไหวตาม 2 ครั้งที่มีขนาด 5.2 ครึ่งที่หนึ่งเกิดขึ้นหลังเหตุการณ์หลักประมาณหนึ่งชั่วโมง และครั้งที่สองเกิดขึ้นหลังเหตุการณ์หลักประมาณ 11 ชั่วโมง ทำให้มีผู้เสียชีวิต 7 คน

9 วันต่อมา เมื่อวันที่ 29 พฤษภาคม ก็เกิดแผ่นดินไหวขนาด 5.8 ในพื้นที่เดียวกัน ทำใหมีผู้เสียชีวิตเพิ่มเติม 20 คนและเกิดความเสียหายเป็นวงกว้าง โดยเฉพาะอาคารที่ทรุดโทรมลงจากแผ่นดินไหวในวันที่ 20 พฤษภาคม คราวนี้ จุดเหนือศูนย์เกิดแผ่นดินไหวอยู่ที่เมโดลลา โดยเกิดอยู่ในพื้นดินที่ความลึกประมาณ 

## ความเสียหาย

รายงานเบื้องต้นหลังเกิดเหตุแผ่นดินไหวในวันที่ 20 พฤษภาคมระบุผู้เสียชีวิต 7 คน ซึ่งรวมแรงงานก่อสร้าง 4 คนในโรงงานที่แฟร์รารา และผู้คนไร้ที่อยู่อาศัยประมาณ 5,000 คน สิ่งก่อสร้างที่มีความสำคัญทางประวัติศาสตร์อย่างน้อย 100 แห่งเสียหายหรือพังทลาบ โบสถ์หลายแห่งในเมืองรอบ ๆ จุดเหนือศูนย์เกิดแผ่นดินไหวได้รับความเสียหาย หนึ่งในหอคอยของ Castello Estense เสียหายจากแผ่นดินไหว หอนาฬิกาครึ่งหนึ่งที่สร้างขึ้นเมื่อคริสต์ศตวรรษที่ 13 ที่ฟีนาเลเอมีเลียพังทลายลงหลังแผ่นดินไหวแรกและภายหลังแผ่นดินไหวตาม ส่วนที่เหลือจึงพังทลายทั้งหมด นอกจากนี้โรงงานและพื้นที่การเกษตรในแคว้นนี้เกิดความเสียหายมาก

การผลิตชีสแข็ง Grana Padano และปาร์มีจาโนเรจจาโนได้รับผลกระทบอย่างหนัก โดยสูญเสียชีสไปประมาณ 300,000 อัน รวมมูลค่าประมาณ 200 ล้านยูโร

แผ่นดินไหวขนาด 5.8 ในวันที่ 29 พฤษภาคมทำให้มีผู้เสียชีวิต 18 คน บาดเจ็บมากกว่า 350 คน และไร้ที่อยู่อาศัยมากกว่า 15,000 คน หลังคาอาสนวิหารมิรันโดลาที่สร้างขึ้นในคริสต์ศตวรรษที่ 15 พังเสียหายจากแผ่นดินไหวฝนวันที่ 20 พฤษภาคม พังทลายหลังแผ่นดินไหวในวันที่ 29 พฤษภาคม

รายงานจาก Gaetano Maccaferri รองประธาน Confindustria ประจำแคว้นเอมีเลีย-โรมัญญา ความเสียหายจากแผ่นดินไหวในเอมีเลีย "อาจสูงถึง 4 พันล้าน"

## อ้างอิง

## แหล่งข้อมูลอื่น
* 
* Italy quake homeless in emergency shelters – *[[BBC News]]*
* Deadly northern Italy earthquake hits heritage sites – *BBC News*
* 

เอมีเลีย-โรมัญญา 2555
เอมีเลีย-โรมัญญา 2555